Bydd cynnwys darlithoedd heddiw yn ddefnyddio cerflun o’r fardd Myrddin yw ysbrydoli. 

Cefndir i’r atrefact - Hanes Myrddin - y Dewin chwedlonol: 

Mae traddodiad Myrddin wedi ei wreiddio'n ddwfn yng Nghaerfyrddin. Yn ôl traddodiad ganwyd Myrddin yn y dref yn niwedd y bumed ganrif.   Mae Myrddin yn ymddangos am y tro cyntaf yn y 6g fel hen fardd egsentrig a chyfeiriwyd at fel y ‘Bardd Gwyllt’ sy’n fyd-enwog hyd heddiw. Roedd wedi meithrin y gallu i broffwydo'r dyfodol. Daeth yn enwog ar lafar gwlad am ei allu i ddarogan a phroffwydo'r dyfodol. Yn ystod y cyfnod cynnar yma roedd e’n fardd i Frenin Gwenddoleu, Brenin tiroedd Cymreig De'r Alban a Gogledd yr Iwerddon. 

Mae Myrddin fel yr ydym yn ei adnabod heddiw yn ymddangos am y tro cyntaf yn 1138 yn y 'Historia Regum Britanniae gan Sieffrey o Fynwy (Geoffery of Monmouth). Roedd yr awdur o dras Gymreig-Normanaidd wedi newid enw 'Myrddin' i 'Merlin' gan fod ei enw Cymreig yn swnio'n rhy debyg i'r gair Ffrengig am ddom!

Diolch i Sieffrey o Fynwy cysylltir Myrddin heddiw gyda chwedl y Brenin Arthur ac erbyn hyn mae’n rhan allweddol o fytholeg y Brenin Arthur. Tyfodd yn gymeriad hanner meidrol, hanner hudol gyda phwerau arall-naturiol ac mae  chwedloniaeth ei fod ef a'r Brenin Arthur wedi byw yng Ngogledd Ddwyrain Cymru a Chaerfyrddin hefyd!  

Hyd yn ddiweddar roedd 'Derwen Myrddin' i'w gweld yn Heol Y Prior, ar ochr y brif ffordd sy'n arwain drwy'r dref. Mae'n debyg fod y dderwen wedi sefyll yn y fan honno ers 1659.

Yn ôl proffwydoliaeth Myrddin byddai tref Caerfyrddin yn boddi pe byddai'r dderwen hon yn syrthio: "Llan-llwch a fu, Caerfyrddin a sudd, Abergwili a saif".  Dyma pam y cafodd y goeden ei hatgyfnerthu â choncrid a darnau o ddur ar ôl iddi wywo yn y 19eg ganrif.  Ond yn ystod y 1970au symudwyd i goeden er mwyn gwella'r ffordd a heddiw mae darn o'r dderwen i'w gweld yn Neuadd Ddinesig San Pedr. Yn rhyfedd iawn cafwyd y llifogydd gwaethaf ers cyn cof yng Nghaerfyrddin ym 1987, ychydig flynyddoedd wedi i'r dderwen gael ei symud o'i safle gwreiddiol. 

Yn y 19g cafwyd adfywiad yn niddordeb y cyhoedd am y Chwedlau Arthuraidd gyda beirdd fel Tennyson yn creu gweithiau cyfarwydd wedi eu seilio ar y straeon. Cafwyd darluniau enwog gan artistiaid fel Rossetti a William Waterhouse a gyfranodd at enwogrwydd trigolion Camelot.

Felly, o'r cyfnod hwn hyd heddiw, mae Myrddin yn ran annatod o chwedloniaeth Celtaidd pwerus Cymru.

Cafwyd y wybodaeth uchodd oddi wrth :-
www.bbc.co.uk/cymru/cymorth/safle/archif

